અમદાવાદ મ્યુનિસિપલ કમિશ્નર વિજય નહેરાએ મંગળવારે ડેપ્યુટી મ્યુનિસિપલ કમિશ્નરને દરેક વોર્ડમાં એક પ્લોટ નક્કી કરવાની કામગીરી સોંપી હતી, જેથી જે-તે વિસ્તારમાંથી ફેરિયાઓની દુકાનો કે સ્ટોલ દબાણમાં તૂટ્યા છે તેમને વેપાર કરવા માટેની જગ્યા આપી શકાય. વિભાગની આંતરિક મીટિંગમાં મ્યુનિસિપલ કમિશ્નરે કાબૂમાં રહીને દબાણ દૂર કરવાની સૂચના આપી હતી. જ્યાં ફેરિયાઓના કારણે ટ્રાફિકને અસર થતી હોય ત્યાંથી તેમને દૂર કરવાનું સૂચન કર્યું હતું.